MANIFEST D'ADHESIÓ A LA XARXA DE MUNICIPIS PER L'AGROECOLOGIA: PER UNA POLÍTICA ALIMENTÀRIA MÉS JUSTA, SALUDABLE I SOSTENIBLE

El sistema agroalimentari (SA) permet distribuir productes que compleixen la funció de l’alimentació humana en una societat determinada. Tot i això, el sistema actual globalitzat té **importants impactes ambientals, socials i econòmics**:

* La cadena de valor de productes alimentaris està molt desequilibrada i **els productors primaris reben una part mínima del valor produït** i són de les persones amb menor renda de l'estat[[1]](#footnote-1). Les **PIMES agroalimentàries** fa dècades que veuen com la seva **Renda Agrària és cada cop menor[[2]](#footnote-2)**.
* S'han perdut gairebé dos milions de llocs de treball al sector agrari des del 1976[[3]](#footnote-3) i un 10 % de les explotacions agràries desapareixen cada deu anys**[[4]](#footnote-4)**, fet que incideix en la despoblació rural de l'interior peninsular.
* **Cada vegada hi ha més dependència per part de l'agricultura i la ramaderia dels recursos utilitzats** (fertilitzants, fitosanitaris, llavors, etc.) i un monopoli *de facto* en les vendes per part de la indústria agroalimentària i la gran distribució.
* La producció i el consum s'han desvinculat entre si, fet que ha generat una **ruptura amb els territoris rurals i amb el seu desenvolupament econòmic[[5]](#footnote-5)**.
* Cada cop hi ha més **malalties cròniques i morts prematures vinculades a l'alimentació actual i a la manca d'exercici físic**. La manca d'accés a productes frescos, sans i sostenibles a un preu just, especialment entre les persones més vulnerables, és cada cop més comuna[[6]](#footnote-6).
* Els **sistemes alimentaris actuals són insostenibles**[[7]](#footnote-7). La forma de produir els aliments, elaborar-los, emmagatzemar-los, distribuir-los i consumir-los, fa servir grans quantitats de substàncies tòxiques i genera importants residus (fertilitzants, pesticides i purins7) i malbaratament aliments[[8]](#footnote-8). També altera el clima[[9]](#footnote-9), ha transformat el sòl i el paisatge d'una forma sense precedents i genera desertificació[[10]](#footnote-10), malbarata l'aigua10, ha trencat els cicles biogeològics i naturals dels ecosistemes, i està esgotant els recursos naturals a una velocitat vertiginosa. El sector de l'alimentació és l'activitat de consum que genera més impacte, essent el 52,1 % de la petjada de consum de l’Estat[[11]](#footnote-11).

L'agroecologia, com a triple enfocament (ciència, conjunt de pràctiques i proposta política) ha de ser la base per a la recuperació de l'equilibri entre la natura i la societat, minimitzant els impactes negatius de la producció, transformació, distribució, consum i rebuig d'aliments, i impulsant sistemes alimentaris locals i sostenibles.

Aquesta visió està en consonància amb el reconeixement creixent de la importància de l'alimentació i les polítiques alimentàries locals a l'agenda política internacional durant els darrers anys en diferents àmbits i escales com:

* [La Carta d’Aalborg](http://habitat.aq.upm.es/indloc/aindloc_17.html) (1994).
* [Nova Agenda](https://habitat3.org/the-new-urban-agenda/) [Urbana](https://habitat3.org/the-new-urban-agenda/) (Cimera Habitat III, Quito, 2016) .
* El Dictamen del Comitè Econòmic i Social Europeu sobre [«L’ agricultura periurbana» (2005/C 74/12)](http://eur-lex.europa.eu/legal-content/ES/TXT/?uri=CELEX%3A52004IE1209); o la [Carta d’Agricultura Periurbana](http://llaurantbarcelona.info/carta-lagricultura-periurbana/) (2010).
* L’Agenda 2030, que recull els [Objetius de Desenvolupament Sostenible de Nacions Unides](https://www.undp.org/es/sustainable-development-goals) signada pel Govern d’Espanya al 2015.
* El [Pacte de Política Alimentària Urbana de Milà](http://www.foodpolicymilano.org/wp-content/uploads/2015/10/Milan-Urban-Food-Policy-Pact-_SPA.pdf) (2015).
* Les [Directrices voluntarias para alcanzar el Derecho a una Alimentación Adecuada](https://www.fao.org/3/y7937s/Y7937S.pdf) (FAO, 2015).
* Els Enfoques agroecológicos y otros enfoques innovadores en favor de la sostenibilidad de la agricultura y los sistemas alimentarios que mejoran la seguridad alimentaria y la nutrición. (Comitè de Seguretat Alimentària Mundial , 2019).
* Les Estratègies ‘[de la granja a la taula](https://eur-lex.europa.eu/legal-content/ES/TXT/?uri=CELEX:52020DC0381)’ i [sobre biodiversitat per al 2030](https://eur-lex.europa.eu/legal-content/ES/TXT/HTML/?uri=CELEX:52020DC0380&from=EN), presentades per la Comissió Europea a l’any 2020.

A l'Estat espanyol cal ressaltar la [Carta por una Soberanía Alimentaria](http://www.economiasolidaria.org/carta_soberania_alimentaria) [desde nuestros municipios](http://www.economiasolidaria.org/carta_soberania_alimentaria) (2014) i el [Pacto Intervegas por la Soberanía Alimentaria, la Educación Ambiental y la Sostenibilidad del](https://intervegas.org/pacto/) [Territorio](https://intervegas.org/pacto/) (2015).

Tot i la importància de l'alimentació, l'Estat espanyol i les comunitats autònomes no disposen de polítiques alimentàries que permetin enfrontar-se de manera holística als reptes del sistema agroalimentari i l'alimentació del segle XXI. Des de la Xarxa de Municipis per l'Agroecologia entenem com a **polítiques alimentàries locals** les accions aïllades o agrupades de les entitats locals per a intervenir en els sistemes alimentaris, els ambients alimentaris i les dietes de la població.

D'aquesta manera, la Xarxa de Municipis per l'Agroecologia és l'entitat estatal que articula les entitats locals i supramunicipals:

* Compromeses amb el dret a l'alimentació i l'alimentació sostenible i saludable.
* Que treballen en polítiques alimentàries locals sostenibles basades en l'agroecologia i la visió holística i transformadora dels sistemes alimentaris.
* Que volen formar part d’un espai plural, constituït per tots els actors territorials que promouen sistemes alimentaris locals adaptats a les diferents realitats de l’Estat, com són les entitats locals i supramunicipals, acompanyades per les organitzacions socials i actors econòmics i de recerca locals, entre altres.
* Que fomenten la cooperació i l’intercanvi de coneixement per a la innovació en polítiques alimentàries i en la millora de la governança en els sistemes alimentaris locals.

Amb aquest manifest donem la benvinguda a tots aquells municipis, agrupacions de municipis, mancomunitats i diputacions que comparteixen i que fomenten els sistemes alimentaris locals, respectuosos amb el medi ambient, sostenibles, inclusius, resilients, segurs i diversificats; que assegurin menjar saludable, sostenible i accessible al conjunt de la població; i que potenciïn l’ocupació local, en línia amb les perspectives de l’Agroecologia i la Sobirania Alimentària.

**Així, els municipis signants es comprometen a:**

* Engegar plans d'acció a través de mesures concretes i específiques.
* Desenvolupar eines adequades de seguiment i avaluació del seu compliment.
* Construir un ideari que doni cohesió i projecció de futur.

Més concretament, les accions es duran a terme en diferents àmbits:

* En **l'esfera productiva i de gestió del territori**
	+ Reconèixer l'agricultura periurbana i les relacions equilibrades entre el medi rural i el medi urbà.
	+ Reconèixer l'activitat professional, ecològica i social de les persones productores als àmbits social, econòmic, polític i administratiu.
	+ Preservar el sòl fèrtil i les bones pràctiques agronòmiques i restaurar la capacitat productiva dels entorns urbans i periurbans.
* En la **comercialització i el consum**
	+ Impulsar una agricultura ecològica i de proximitat basada en circuits curts.
	+ Sensibilitzar i valorar el treball agrícola, el consum basat en l'agroecologia i el paisatge i el patrimoni cultural agraris.
* En l'àmbit de **l'administració pública local**
	+ Fomentar la coordinació intramunicipal entre els diferents departaments.
	+ Revisar i adaptar els recursos i les normatives municipals.
	+ Promoure processos participatius multiactor i multinivell.
	+ Coproduir coneixement i cogestió de polítiques públiques.
	+ Conèixer els avenços realitzats en polítiques alimentàries locals.
* Quant **Xarxa**
	+ Estimular la cooperació intermunicipal i articular i estendre les xarxes de municipis i compartir amb altres municipis i xarxes anàlogues en l’àmbit estatal i internacional.
	+ Fomentar la participació i la comunicació amb altres nivells de l'administració pública de l'Estat i la Unió Europea.

*Signatura (Nom del representant autoritzat del municipi, govern local, mancomunitat, agrupació de municipis o diputació)*

*En representació de (nom de l'entitat local)*

1. Consejo Económico y Social. “El medio rural y su vertebración social y territorial.” Colección informes, n.º1. Madrid: Consejo Económico y Social, 2018 [↑](#footnote-ref-1)
2. Tal i com reconeix el propi Estat Espanyol en la Llei 12/2013, de 2 d’agost, de mesures per a millorar el funcionament de la cadena alimentària. Inspirats en la DIRECTIVA (UE) 2019/633 DEL PARLAMENT EUROPEU I DEL CONSELL, de 17 d’abril de 2019, relativa a les pràctiques comercials deslleials en les relacions entre empreses en la cadena de subministrament agrícola i alimentari, l’executiu va aprovar el 3/11/2020 la modificació de l’anterior llei per a reforçar-la i implementar-la a partir de l’1/11/2021 [↑](#footnote-ref-2)
3. INE, 2019. Enquesta de població activa. Madrid: INE [↑](#footnote-ref-3)
4. INE, 2019. Estructura de les explotacions agràries. Madrid: INE [↑](#footnote-ref-4)
5. En termes reals -12,46 %. 23.042,43 € al 2020 vs 26.323,90 € al 2003. MAPA, 2021 [↑](#footnote-ref-5)
6. En termes de salut, i sempre segons l'OMS, l'alimentació, ja sigui per dieta inadequada o bé per la ingesta de tòxics, es vincula amb un 70 % de les morts per malalties cròniques no transmissibles, inclosa una quarta part de les formes de càncer. Aquesta organització també ha publicat informes sobre els greus impactes sanitaris dels pesticides i de l'epidèmia de sobrepès i obesitat que avui afecta més de 2.000 milions de persones, i que s'acarnissa especialment en les dones. Les malalties cròniques, sovint relacionades amb la dieta, suposen fins al 80 % de la despesa sanitària anual a Europa, de la qual amb prou feines se’n destina un 3 % a la prevenció [↑](#footnote-ref-6)
7. Carricondo, Ana y C. Peiteado, 2010. «¿Quién contamina cobra? Relación entre la Política Agraria Común y el medio ambiente en España». Madrid: SEO-Birdlife y WWF-Espanya. [↑](#footnote-ref-7)
8. Més d’una tercera part dels aliments que es produeixen són rebutjats al llarg de la cadena alimentària [↑](#footnote-ref-8)
9. El sistema alimentari és responsable d’un 30 % de les emissions globals de gasos d’efecte hivernacle, que inclou una part important relacionada amb desforestació per al cultiu de cereals i proteaginoses destinades a la ramaderia intensiva <http://www.fao.org/food-loss-and-food-waste/es/> [↑](#footnote-ref-9)
10. Fins a un 65 % de la superfície e l’Estat Espanyol es troba en risc alt o molt alt de desertificació, amb una alarmant pèrdua de capacitat productiva i de la biodiversitat silvestre i cultivada associades. [↑](#footnote-ref-10)
11. [Sostenibilidad del Consumo en España](https://www.consumo.gob.es/es/system/tdf/prensa/Informe_de_Sostenibilidad_del_consumo_en_Espan%CC%83a_EU_MinCon.pdf?file=1&type=node&id=1126&force=) [↑](#footnote-ref-11)